
Datums skatāms laika zīmogā

Rēzeknes novada pašvaldības Centrālās pārvaldes Saimnieciskā nodrošinājuma nodaļas
 (no 03.11.2026. Īpašumu pārvaldības dienesta)
specializētā (sociālās aprūpes) automobiļa/automobiļa vadītāja amata 
atklāta konkursa nolikums

Šis nolikums nosaka kārtību, kādā amata kandidāti piesakās uz vakanto Rēzeknes novada pašvaldības Centrālās pārvaldes Saimnieciskā nodrošinājuma nodaļas (no 03.11.2026. Īpašumu pārvaldības dienesta) specializētā (sociālās aprūpes) automobiļa/automobiļa vadītāja amatu atklātā konkursā (turpmāk – konkurss), kā arī konkursa izsludināšanas un norises kārtību.
Rēzeknes novada pašvaldības mājaslapā www.rezeknesnovads.lv un Nodarbinātības valsts aģentūras (NVA) mājas lapā publicē sludinājumu par to, ka Rēzeknes novada pašvaldība izsludina atklāto konkursu uz Rēzeknes novada pašvaldības Centrālās pārvaldes Saimnieciskā nodrošinājuma nodaļas (no 03.11.2026. Īpašumu pārvaldības dienesta) specializētā (sociālās aprūpes) automobiļa/automobiļa vadītāja amatu, norādot papildu informācijas iegūšanas veidu.
Amata kandidātu nepieciešamo dokumentu iesniegšanas termiņš – 2026. gada 27. oktobris plkst. 16.30.
Ar konkursa nolikumu var iepazīties Rēzeknes novada pašvaldības mājaslapā www.rezeknesnovads.lv.
Kontaktpersona detalizētākas informācijas saņemšanai – Rēzeknes novada pašvaldības izpilddirektora vietnieks Andris Stafeckis, tālr. 20228843, e-pasts: andris.stafeckis@rezeknesnovads.lv.
Amata kandidātam jāatbilst šādām prasībām:
vidējā izglītība;
B kategorijas autovadītāja apliecība;
vismaz trīs gadu pieredze transportlīdzekļu vadīšanā;
zināšanās par darbā izmantojamo tehnisko līdzekļi darbības principiem un to lietošanas nosacījumiem, auto paneļa indikatīvo rādītāju atpazīšana;
spēja patstāvīgi pieņemt lēmumus par autotransporta tālāku ekspluatāciju sakarā ar kontrolpaneļa rādījumiem;
prasme rīkoties ar elektroniskajiem saziņas līdzekļiem, navigācijas iekārtām un tml.;
pārliecinošās transportlīdzekļa vadīšanas iemaņas pilsētās un ārpus tām neatkarīgi no satiksmes intensitātes un laika apstākļiem;
iemaņas specializēto sociālās aprūpes līdzekļu izmantošanā un ekspluatācijā;
spēja vajadzības gadījumā veikt malkas, ūdens ienešanu/iznešanu sociālās aprūpes klientu dzīves vietā;
komunikabilitāte, augsta atbildības sajūta un saskarsmes kultūra, spēja izdarīt objektīvus, pamatotus secinājumus un patstāvīgi savas kompetences ietvaros pieņemt lēmumus;
valsts valodas prasme augstākajā pakāpē (C2 līmenis);
jābūt derīgam elektroniskajam parakstam (eID vai eParaksts mobile).
[bookmark: _Hlk77070351]Amata kandidāts līdz 2026. gada 27. oktobrim plkst. 16.30 ievieto Rēzeknes novada pašvaldības Centrālās pārvaldes pastkastītē pie ieejas, Rēzeknē, Atbrīvošanas alejā 95A, LV-4601, vai nosūta pa pastu/eAdresi uz iepriekšminēto adresi, vai nosūta uz e-pastu info@rezeknesnovads.lv  šādus dokumentus:
[bookmark: _Hlk201315586]pieteikuma anketu (Rēzeknes novada domes 20.04.2023. noteikumu Nr. 14 “Par personāla atlases kārtību Rēzeknes novada pašvaldībā” 3. pielikums);
[bookmark: _Hlk201822676]motivācijas vēstuli, kurā iekļauj arī informāciju par 6. punktā minētajām prasībām, kuras netiek aprakstītas pieteikuma anketā; 
īsu dzīves un darba gaitu pārstāstu (CV); 
kvalifikāciju apliecinošu dokumentu kopijas;
Papildus konkursa amata kandidāts var iesniegt tālākizglītību apliecinošu dokumentu, kas apliecina amata kandidāta atbilstību nolikuma 6. punktā norādītajām prasībām, kopijas.
Šī nolikuma 7. punktā norādītie dokumenti jāievieto aploksnē ar norādi „Konkursam uz Rēzeknes novada pašvaldības Centrālās pārvaldes Īpašumu pārvaldības dienesta specializētā (sociālās aprūpes) automobiļa/automobiļa vadītāja amatu”. 
Pa pastu un uz e-pastu/eAdresi nosūtītie dokumenti tiks izskatīti, ja tie tiks saņemti pašvaldībā līdz šī nolikuma 7. punktā noteiktajam termiņam. Pa e-pastu/eAdresi sūtītajiem dokumentiem ir jābūt elektroniski parakstītiem.
Konkurss tiek organizēts divās kārtās:
konkursa pirmajā kārtā konkursa komisija izvērtē amata kandidātu iesniegtos dokumentus un uz konkursa otro kārtu uzaicina amata kandidātus, kas atbilst nolikuma 6. punktā izvirzītajām prasībām;
konkursa otrā kārta sastāv no amata kandidātu praktiskās pārbaudes (braukšana pilsētas apstākļos 20 min.) un intervijas ar pirmajā kārtā atlasītajiem amata kandidātiem. Komisijas locekļiem ir tiesības uzdot jautājumus amata kandidātiem, lai papildus noskaidrotu amata kandidāta piemērotību specializētā (sociālās aprūpes) automobiļa/automobiļa vadītāja amatam.
Praktiskās pārbaudes laikā komisijas locekļi amata kandidātu braukšanas prasmi vērtē no 0 līdz 5 punktiem;
Intervijas rezultāti tiek noteikti komisijas locekļiem atklāti balsojot - katra balss ir 1 punkts.
Par atbilstošāko tiek noteikts amata kandidāts, kas summāri saņēmis visvairāk punktu pirmajā un otrajā kārtā.
Komisijas protokola izrakstu par konkursa rezultātiem - amata kandidātu, kurš ieguvis konkursa komisijas augstāko novērtējumu, saskaņā ar iegūto punktu kopskaitu un komisijas galīgo lēmumu, iesniedz Rēzeknes novada pašvaldības izpilddirektoram lēmuma par amata kandidāta pieņemšanu darbā pieņemšanai. 
Konkursa komisija, kuru izveido ar izpilddirektora rīkojumu, nodrošina konkursa norisi atbilstoši šī nolikuma noteikumiem, kā arī izvērtē un izvēlas amata prasībām visatbilstošāko amata kandidātu.
Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. 
Komisijas sēdes tiek protokolētas. Protokolu paraksta visi klātesošie konkursa komisijas locekļi.
Konkursa otrajā kārtā ir tiesīgi piedalīties (bez balss tiesībām) pašvaldības domes deputāti.
Par komisijas lēmumiem amata kandidāti tiek informēti ar e-pasta starpniecību 3 (trīs) dienu laikā pēc amata kandidātu izvērtēšanas procedūras beigām.
Ziņas par amata kandidātiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
Amata kandidātu pieteikuma dokumentos norādītie personas dati tiks apstrādāti, lai nodrošinātu šī  atlases konkursa norisi atbilstoši normatīvajiem  aktiem nodarbinātības jomā. Personas datu apstrādes pārzinis ir Rēzeknes novada pašvaldība.

          Šis dokuments ir parakstīts ar drošu elektronisko parakstu un satur laika zīmogu

